**URDHËR**

**Nr. 190, datë 4.5.2022**

**PËR MIRATIMIN E LISTËS SË GJUHËVE TË HUAJA, TË CILAT PËRFSHIHEN NË SHËRBIMIN E PËRKTHIMIT ZYRTAR**

Në mbështetje të nenit 102, pika 4 të Kushtetutës, të nenit 7, pika 2, të ligjit nr. 8678, datë 14.5.2001, “Për organizimin dhe funksionimin e Ministrisë së Drejtësisë”, i ndryshuar, dhe të nenit 12, pika 1, shkronja “ë”, të ligjit nr. 82/2021, “Për përkthimin zyrtar dhe profesionin e përkthyesit zyrtar”,

URDHËROJ:

1. Miratimin e listës së gjuhëve të huaja, të cilat përfshihen në shërbimin e përkthimit zyrtar sipas listës që i bashkëlidhet këtij urdhri dhe është pjesë përbërëse e tij.

2. Ngarkohet Drejtoria e Monitorimit të Profesioneve të Lira dhe Drejtoria për Marrëdhëniet Juridiksionale dhe Bashkëpunimin Ndërgjyqësor në Ministrinë e Drejtësisë për ndjekjen dhe zbatimin e këtij urdhri.

3. Ngarkohet Sektori i Arkiv-Protokollit në Ministrinë e Drejtësisë për marrjen e masave të nevojshme për njoftimin e këtij urdhri.

Ky urdhër hyn në fuqi menjëherë dhe botohet në Fletoren Zyrtare.

MINISTËR I DREJTËSISË

**Ulsi Manja**

LISTA E GJUHËVE TË HUAJA, TË CILAT PËRFSHIHEN NË SHËRBIMIN E PËRKTHIMIT ZYRTAR

1. Gjuha angleze

2. Gjuha italiane

3. Gjuha gjermane

4. Gjuha frënge

5. Gjuha greke

6. Gjuha spanjolle

7. Gjuha turke

8. Gjuha polake

9. Gjuha ruse

10. Gjuha rumune

11. Gjuha maqedonase

12. Gjuha serbe, kroate, malazeze e boshnjake

13. Gjuha bullgare

14. Gjuha holandeze

15. Gjuha arabe

16. Gjuha portugeze

17. Gjuha hungareze

18. Gjuha kineze

19. Gjuha çeke

20. Gjuha norvegjeze, suedeze e daneze

21. Gjuha perse

22. Gjuha rome

23. Gjuha vllahe

24. Gjuha sllovene

25. Gjuha koreane

26. Gjuha japoneze